Նախագիծ 2-168

ՈՐՈՇՈՒՄ N

«\_\_\_\_\_\_»\_\_\_\_\_\_\_\_\_\_\_\_\_ 2022թ.

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ, ՔԱՂԱՔ ԿԱՊԱՆ, ՉԱՐԵՆՑԻ ՓՈՂՈՑ ԹԻՎ 1 ՀԱՍՑԵՈՒՄ ԳՏՆՎՈՂ ՄՇԱԿՈՒՅԹԻ ՊԱԼԱՏԻ ՇԵՆՔԻՑ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ «ՄԵՐ ԱՊԱԳԱՆ» ԿՐԹԱՄՇԱԿՈՒԹԱՅԻՆ ԲԱՐԵԳՈՐԾԱԿԱՆ ՀԻՄՆԱԴՐԱՄԻՆ ՏԱՐԱԾՔ ՏՐԱՄԱԴՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով, հաշվի առնելով «Մեր ապագան» կրթամշակութային բարեգործական հիմնադրամի 20․11․2024թ․ N 1 գրությունը և Կապան համայնքի ղեկավարի առաջարկությունը, **Կապան** **համայնքի ավագանին որոշում է.**

1. Համայնքի սեփականություն հանդիսացող գույքը՝ Կապան քաղաքի Չարենցի փողոց թիվ 1 հասցեում գտնվող Մշակույթի պալատի շենքի 2-րդ մասնաշենքի 4–րդ հարկից (Անշարժ գույքի սեփականության (օգտագործման) իրավունքի գրանցման վկայական N 524096) 83․1 քառ․մետր տարածքը 3 (երեք) տարի ժամկետով անհատույց օգտագործման իրավունքով տրամադրել «Մեր ապագան» կրթամշակութային բարեգործական հիմնադրամին ՝ մշակութային, պատմության, կերպարվեստի, երգի ու պարի, լեզվի և գրականության զարգացման ու ամրապնդման դասընթացների կազմակերպման նպատակով։
2. Տարածքի պահպանման և բոլոր կոմունալ վարձերի վճարումները իրականացվում են «Մեր ապագան» կրթամշակութային բարեգործական հիմնադրամի կողմից։
3. Համայնքի ղեկավարին՝ սույն որոշումից բխող գործառույթներն իրականացնել օրենսդրությամբ սահմանված կարգով:
4. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

*ՀԻՄՆԱՎՈՐՈՒՄ – ՏԵՂԵԿԱՆՔ*

ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ

Նախագծի ընդունման նպատակն է Կապան քաղաքի Կապան քաղաքի Չարենցի փողոցի թիվ 1 հասցեում գտնվող «Մշակույթի պալատի» շենքից տարածք անհատույց օգտագործման իրավունքով տրամադրել «Մեր ապագան» կրթամշակութային բարեգործական հիմնադրամին մշակութային, պատմություն, կերպարվեստ․ երգ ու պարի դասընթացների կազմակերպման, լեզվի և գրականության զարգացման ու ամրապնդման նպատակով:

Կապան համայնքի ավագանու որոշման նշված նախագծի ընդունման կապակցությամբ Կապան համայնքի բյուջեում եկամուտների և ծախսերի ավելացում չի նախատեսվում: